PATVIRTINTA

Rektoriaus 2022 m. birželio 29 d. įsakymu Nr. 2022-V-0191

ĮREGISTRUOTA

LSMU MA Slaugos fakulteto dekanatas

(Registracijos vieta)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Atsakingo asmens vardas, pavardė ir parašas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Registracijos data ir numeris)

**STUDENTO PRAKTINIO MOKYMO SUTARTIS**

20\_\_\_m.\_\_\_\_\_\_\_\_\_\_\_\_\_\_\_\_\_\_\_\_\_d. Nr.

Kaunas

**Lietuvos sveikatos mokslų universitetas** (toliau – **Universitetas**), atstovaujamas LSMU MA Slaugos fakulteto dekano prof. Jūratės Macijauskienės, veikiančios pagal Universiteto rektoriaus 2022 m. birželio 29 d. įsakymą Nr. V-0191,

(toliau – Priimančioji organizacija),

(priimančiosios organizacijos pavadinimas)

atstovaujama ,

(vardas, pavardė, pareigos)

veikiančio(ios) pagal ,

ir

**studentas**

(studijų programos pavadinimas, kursas, studento vardas, pavardė, asmens kodas

\_ ,

arba gimimo metai, nuolatinės gyvenamosios vietos adresas)

(toliau kartu vadinami šalimis), vadovaudamiesi Lietuvos Respublikos teisės aktais, sudaro šią sutartį:

**I. BENDROSIOS NUOSTATOS**

1. Ši sutartis sudaroma visam praktinio mokymo Priimančiojoje organizacijoje (toliau – praktika) laikotarpiui.

2. Studentas atlieka praktiką pagal praktikos planą (programą). Vadovaujantis praktikos planu (programa) šioje sutartyje nurodoma:

2.1. praktikos tikslas – ;

2.2. numatomi praktikos rezultatai – ;

2.3. praktikos trukmė – praktika prasideda\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ir baigiasi\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

(metai, mėnuo, diena) (metai, mėnuo, diena)

praktikos apimtis ;

(studijų kreditų skaičius)

2.4. kitos praktikos atlikimo sąlygos ir tvarka – .

**II. ŠALIŲ TEISĖS IR ĮSIPAREIGOJIMAI**

3. Universitetas įsipareigoja:

3.1. užtikrinti studento, siunčiamo atlikti praktiką, būtiną praktikai teorinį ir praktinį pasirengimą;

3.2. suderinti su priimančiąja organizacija studento praktikos užduotis;

3.3. skirti Universiteto dėstytoją (toliau – **praktikos koordinatorius**), kuris kontroliuoja studento praktikos eigą, užtikrina praktikos tikslų pasiekimo priežiūrą ir prireikus kartu su priimančiosios organizacijos atsakingais darbuotojais (arba valstybės tarnautojais) operatyviai sprendžia su studento atliekama praktika iškilusias problemas;

3.4. esant galimybei, aprūpinti priimančiosios organizacijos paskirtą praktikos vadovą (toliau – **praktikos** **vadovas**) metodinėmis vadovavimo praktikai rekomendacijomis (priemonėmis);

3.5. tvarkyti Studento asmens duomenis pagal Lietuvos Respublikos teisės aktų reikalavimus.

4. Universitetas turi teisę atšaukti studentą iš praktikos, jeigu:

4.1. Priimančioji organizacija studento praktikai nesuteikia praktikos atlikimo vietos pagal studijų programą;

4.2. studentas padaro pažeidimų, dėl kurių ši sutartis gali būti nutraukiama 10.2., 10.3. punktų pagrindu;

4.3. studentui skiriamos su studijų ir praktinio mokymo specifika nesusijusios užduotys vien tik nekvalifikuotam darbui atlikti;

4.4. neužtikrinamos darbuotojų saugos, sveikatos ir higienos normų reikalavimus atitinkančios darbo sąlygos.

5. Priimančioji organizacija įsipareigoja:

5.1. suteikti studentui praktinio mokymo vietą ,

(praktinio mokymo vietos pavadinimas ir adresas)

sudaryti sąlygas praktikos planui (programai) įgyvendinti, aprūpinti praktikos planui (programai) įgyvendinti reikalinga informacija ir neatitraukti studento nuo praktinio mokymo užduočių vykdymo;

5.2. užtikrinti, kad studentui būtų paskirtas praktikos vadovas iš kvalifikuotų darbuotojų (arba valstybės tarnautojų), turinčių ne mažesnį kaip 3 metų atitinkamo darbo (\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_) stažą, su kuriuo studentas detalizuoja praktikos planą (programą), kuris vykdo praktikos priežiūrą, jai pasibaigus, ją įvertina;

5.3. organizuoti būtinus darbuotojų saugos ir sveikatos bei priešgaisrinės saugos instruktažus;

5.4. užtikrinti studentui darbuotojų saugos ir sveikatos bei higienos normas atitinkančias darbo sąlygas, prireikus aprūpinti studentą praktikai atlikti būtinais darbo įrankiais, darbo drabužiais ir darbo avalyne, kitomis asmeninėmis ir kolektyvinėmis darbuotojų saugos ir sveikatos priemonėmis teisės aktuose nustatyta tvarka;

5.5. skirti studentui su studijų bei praktinio mokymo specifika susijusias užduotis bei užtikrinti, kad nebūtų skiriamos su studijų bei praktinio mokymo specifika nesusijusios užduotys nekvalifikuotam darbui atlikti;

5.6. atsižvelgdama į praktikos vadovo įvertinimą, išduoti dokumentą apie studento atliktą praktiką. Universitetui pateikus, Priimančioji organizacija studentui įvertinti pildo nustatytos formos dokumentą;

5.7. informuoti studentą, kuri praktikos metu suteikiama informacija yra priimančiosios organizacijos komercinė arba kita paslaptis, neplatinama už priimančiosios organizacijos ribų, bei apie už šios informacijos platinimą taikomas baudas (jei tokios baudos yra numatytos vidaus dokumentuose);

5.8. informuoti praktikos koordinatorių apie praktikos drausmės pažeidimus, studento neatvykimą į praktiką;

5.9. tvarkyti studento asmens duomenis pagal Lietuvos Respublikos teisės aktų reikalavimus;

5.10. papildomi priimančiosios organizacijos įsipareigojimai:

6. Priimančioji organizacija turi teisę leisti studentui savarankiškai, be praktikos vadovo pagalbos, atlikti jam pavestas funkcijas (t. y. atliekant veiksmus priimančiosios organizacijos naudai, kurie viršija šia sutartimi nustatytą praktikos apimtį), tik tais atvejais, jeigu Priimančioji organizacija sudaro su studentu laikinojo darbo sutartį teisės aktų nustatyta tvarka.

7. Studentas įsipareigoja:

7.1. stropiai vykdyti praktinio mokymo užduotis; neatvykęs į praktiką Priimančiojoje organizacijoje, nedelsdamas turi pranešti apie tai praktikos vadovui ir praktikos koordinatoriui ir nurodyti priežastį, o ligos atveju – pateikti gydytojo pažymą;

7.2. laikytis priimančiosios organizacijos nuostatų (įstatų) ir darbo tvarkos taisyklių, laikyti paslaptyje priimančiosios organizacijos komercines ir kitas paslaptis bei informaciją, kurią nurodo Priimančioji organizacija pagal šios sutarties 5.7 punktą;

7.3. tausoti priimančiosios organizacijos turtą, už padarytą materialinę žalą atsakyti įstatymų nustatyta tvarka;

7.4. laikytis darbuotojų saugos ir sveikatos bei priešgaisrinės apsaugos taisyklių reikalavimų;

7.5. informuoti praktikos koordinatorių, jei praktikos atlikimo laikotarpiu skiriamos su studijų bei praktinio mokymo specifika nesusijusios užduotys nekvalifikuotam darbui atlikti, jei Priimančioji organizacija nesudaro sąlygų praktikos planui (programai) įgyvendinti;

7.6. parengti ir pateikti praktikos ataskaitą pagal Universiteto nustatytus reikalavimus;

7.7. papildomi studento įsipareigojimai (atliekantiems praktiką sveikatos priežiūros įstaigose) – *laikytis Pacientų teisių ir žalos sveikatai atlyginimo įstatymo reikalavimų, tretiesiems asmenims neatskleisti konfidencialios informacijos apie pacientus, kurią sužino praktikos metu*.

8. Studentas turi teisę:

8.1. gauti iš Universiteto praktikos planą (programą) ir visą informaciją, susijusią su praktikos atlikimu;

8.2. gauti iš priimančiosios organizacijos užduotį (užduotis) bei ir praktikai atlikti reikalingas priemones.

**III. BAIGIAMOSIOS NUOSTATOS**

9. Ši sutartis gali būti pakeista tik rašytiniu visų šalių susitarimu. Sutarties pakeitimai yra neatsiejama šios sutarties dalis.

10. Ši sutartis gali būti nutraukiama:

10.1. jei studentas pašalinamas iš Universiteto, nutraukia studijas arba laikinai sustabdo studijas (įskaitant studentus, kuriems suteiktos akademinės atostogos);

10.2. jei viena iš šalių pažeidžia šioje sutartyje nustatytus įsipareigojimus ir tai yra esminis sutarties pažeidimas;

10.3. jei studentas šiurkščiai pažeidžia priimančiosios organizacijos nuostatus (įstatus) arba darbo tvarkos taisykles;

10.4. šalių susitarimu.

11. Sutarties šalis praneša kitoms sutarties šalims apie sutarties nutraukimą ne vėliau kaip prieš 14 dienų.

12. Visi ginčai, kurių sutarties šalys negali išspręsti geranoriškai ir susitarusios, sprendžiami Lietuvos Respublikos teisės aktų nustatyta tvarka.

13. Ši sutartis įsigalioja nuo tos dienos, kai paskutinė iš šalių ją pasirašo, ir galioja iki praktikos atlikimo ir visų kitų įsipareigojimų pagal šią sutartį įvykdymo.

14. Ši sutartis sudaryta trimis egzemplioriais, turinčiais vienodą teisinę galią, po vieną kiekvienai sutarties šaliai.

**ŠALIŲ REKVIZITAI**

**Universitetas**: Lietuvos sveikatos mokslų universitetas, juridinio asmens kodas 302536989, A. Mickevičiaus g. 9, LT-44307 Kaunas, tel. (8-37)327201, faks. (8-37)330733, el. p. rektoratas@lsmuni.lt

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Papildomai nurodoma – Universiteto paskirto dėstytojo-praktikos koordinatoriaus vardas, pavardė, telefono numeris, el .p.

**Priimančioji organizacija**:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Papildomai nurodoma – priimančiosios organizacijos praktikos vadovo vardas, pavardė, telefono numeris, el. p.

**Studentas**:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Papildomai nurodoma – studento telefono numeris

**ŠALIŲ PARAŠAI**

LSMU MA Slaugos fakulteto

dekanas prof. Jūratė Macijauskienė

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_

(Universitetas) (Priimančioji organizacija) (Studentas)

Studentas, pasirašydamas šią sutartį, sutinka, kad Lietuvos sveikatos mokslų universitetas ir Priimančioji organizacija, vadovaudamiesi Lietuvos Respublikos teisės aktų reikalavimais, tvarkytų iš studento ar kitų šaltinių teisėtai gautus asmens duomenis praktikos administravimo tikslais. Studentas, pasirašydamas šią sutartį, patvirtina, kad yra informuotas apie jo kaip duomenų subjekto teises: 1) Susipažinti su savo asmens duomenimis ir kaip jie yra tvarkomi; 2) Reikalauti ištaisyti, sunaikinti savo asmens duomenis arba sustabdyti, išskyrus saugojimą, savo asmens duomenų tvarkymo veiksmus, kai duomenys tvarkomi nesilaikant Lietuvos Respublikos teisės aktų reikalavimų.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(studento vardas, pavardė, parašas, data)